Newport (Rhode Island)

Newport je mesto v Spojených štátoch amerických, v juhovýchodnej časti štátu Rhode Island. Je sídlom Newport County, má rozlohu 29,7 km² (z toho 9,2 % tvorí voda) a žije tu 26 475 obyvateľov (2000). Je súčasťou metropolitnej oblasti Providence. Mesto leží v juhozápadnej časti ostrova Rhode Island medzi prielivom Rhode Island Sound a zálivom Narrangasett Bay. Mesto je známym prímorským letoviskom s luxusnou vilovou zástavbou, pôvodne v koloniálnom štýle (najmä na Bellevue Avenue a priľahlých uliciach) a množstvom jácht v miestnom prístave. Severovýchodne od mesta leží regionálne letisko Newport State Airport, na severnom okraji mesta sa nachádzajú dve námorné základne (Naval Education and Training Center a Naval Undersea Warfare Center (divízia Newport). V meste sa narodila americká herečka Mena Suvari. Iné projekty Commons ponúka multimediálne súbory na tému Newport (Rhode Island) Externé odkazy Oficiálne stránky